Duurste hotelle in Suid-AfrikaDie Bay Hotel, Kampsbaai (Foto: Village and Life) Die duurste plekke in Suid-Afrika om te oornag is Kampsbaai en Franschhoek in Kaapstad. Vakansiegangers wat ŉ meer bekostigbare opsie soek, word aangeraai om die Oos-Kaap te besoek. ŉ Oornagbesoeker aan Kampsbaai kan verwag om ongeveer R1 252 per nag te betaal in die volgende paar maande, en dit is vir die goedkoopste dubbelkamer. Dít is volgens TravelMag.com wat ŉ opname van die land se hotelpryse gedoen het van 30 gewilde bestemmings vir die seisoen Desember 2015 tot Maart 2016. Die opname sluit hotelle en gastehuise uit wat nie sentraal geleë is nie of minder as 3 sterre het. Franschhoek is in die tweede plek met ŉ gemiddelde koste van R1 137 per nag. Marlothpark by die Kruger-wildtuin is in die derde plek met ŉ gemiddelde koste van R993. Ander voorstede in Kaapstad en Johannesburg het gemiddelde koerse van onderskeidelik R834 en R706 gebied vir die goedkoopste dubbelkamer. Durban is ŉ redelik bekostigbare opsie teen R680. Die mees bekostigbare bestemming in Suid-Afrika is Port Elizabeth. Besoekers kan in die hoogseisoen verwag om ongeveer R500 per nag te betaal, volgens die opname. Die tien duurste bestemmings: 1. Kampsbaai R1 252 2. Franschhoek R1 137 3. Marlothpark R993 4. Stellenbosch R978 5. Sandton R964 6. Umhlanga R962 7. Houtbaai R892 8. Hermanus R878 9. Kaapstad R834 10. Paternoster R820 Gemiddeld 11. Somerset-Wes R806 12. Gordonsbaai R777 13. Langebaan R776 14. Pretoria R748 15. George R708 16. Knysna R707 17. Johannesburg R706 18. Plettenbergbaai R704 19. Port Alfred R703 20. Graaff-Reinet R690 Goedkoopste 21. Mosselbaai R688 22. Durban R680 23. Bloemfontein R678 24. Swellendam R677 25. Nelspruit R633 26. St Lucia R619 27. East London R617 28. Oudtshoorn R576 29. Jeffreys Bay R561 30. Port Elizabeth R501 Alle koerse is in die middel van November 2015 getrek via die hotelvergelykingsenjin Kayak.